
PESH-E-LAFZ 

Sab tareefe ALLAH TA'ALA ke liye hain jo malik 
sare jahan walon ka badha meharbaan badha raheem 
sari kainaat uski mohtaaj wo sabse be 
niyaaz.beshumaar durood-o-salam ho pyare AAQA jjk 
ki zate athar par or apki aal-o-ashaab par.durood 
shareef ke fazail par beshumaar kitaben likhi ja chunki 
hain haqiqat ye hai ke kalam ki roshnai khatam ho sakti 
hai.bayan ke liye alfaaz bhi khatam ho sakte hai.magar 
durood-o-salam bar kherul an'aam j^£ki fazilat bayan 
nahi ho sakti.usule barkat or HUZOOR ki kurbat 
hasil karne ke liye durood-o-salam se behtar or koi 
zariya nahi.din ho ya raat gum ho khushi hame apne 
mohsin-o-gumgusaar AAQA par durood-o-salam 
ke phool nichawar karte hi rhena chaiye.Pyare AAQA 
jj^ne apni ummat ko har har moke par yaad kiya or 
hamesha ummat ki bakshish ke liye ansuo ke dariye 
baha diye.ummat ko bhi chaiye ke apne AAQA-O-MOLA 
J§k par kasratsedurood bhejen. 

Isi liye ek adna si koshish karte huye mene jo ye 
risala murattab kiya apke haton me hai dua hai ALLAH 
KAREEM se ke apne MEHBOOB ke sadke apni 
baargah me qubul farmaye or hamey fuzul waqt 
barbaad karne ki jagha kasrate durood-e-paak ki 
toufeekata farmaye. 

Ameen 


DUAON KATALIB 

SYED MUHAMMAD SANABIL HUSAIN RAZVI 


QURAAN 




ALLAH TAA'LA irshaad farmata hai.> 

"Beshak ALLAH aur uske farishte (angels) durood 
bhejte hain us gaib batane wale (nabi) par aye imaan 
walon unpardurood orkhub salaam bhejo" 

(PARA 22,AYAT 56) 


{DUROOD KI FAZILAT HAD ISON KI ROSHNI ME} 
HADEES1; 

HUZOOR^ ne farmaya qiyamat ke din logon me se, 
mere nazdeek zyada kareeb wo hoga jisne duniya me 
mujhparzyada durood padha hoga. (tirmizisharif) 


HADEES2; 

HUZOOR ^ne farmaya ki ALLAH pak ne ek farishta 
paida kiya jiske dono bazuon ka darmiyani faasla purab 
pachchim ko gherey huye hai, sar uska arsh ke nichey 
hai aur dono pau tehtussara me hai, ruye zameen par 
aabaad makhlook ke barabar uske par hain.meri 
ummat me se jab koi mard ya aurat mujhpar durood 
bhejta hai to us farishte ko ALLAH PAK hukm deta hai ki 
woh arsh ke nichey noor ke samundar me dubki lagaye 
to wo dubki lagata hai,jab bahar nikal kar woh apne 
baazu (par) jhaadhta hai to uskey paron se katrey 
tapaktey hain, ALLAH PAK har katrey se ek farishta 
paida karta hai jo qiyamat tak uske liye magfirat ki dua 
karta hai. (mukashaftulquloob) 

HADEES3; 

HUZOOR^k ne farmaya jab koi banda mujh par ek 
martaba durood bhejta hai to ALLAH pak uski sanson se 
ek safed badal paida karta hai/fir us badal ko rehmat ke 
samundar se istefada karne ka hukm milta hai.uske 
baad usey barasne ka hukm milta hai,uskey jo katrey 
zameen par padhtey hai ussey ALLAH pak sonajo 
pahadho par padhtey hain ussey chandi paida karta 
hai,aur jo katra kisi kafir par padhta hai usey imaan ki 
daulatata hotihai. (mukashaftulquloobbaabi5,safaioi) 

HADEES4; 

HUZOOR^ ne farmaya jisne mujhpar ek martaba 
durood shareef padha ALLAH uspar 10 rehmatey nazil 
fermata hai aur uskey 10 gunha mitata hai aur uskey 10 
darjaat buland farmata hai. (mishqaatshareef) 

HADEES5; 

HUZOOR^fene farmaya Beshak qiyamat ke din 
wehshaton or dushwaar guzaarghatiyon sejaldi najaat 
pane wala wo shaks hoga jisney duniya me kasrat se 
durood e paak padha hoga. (shifashareef) 

HADEES6; 

HUZOORjJk ne farmaya merey houzey kousar par 
qiyamat ke din kuch giroh ayengey jinhe main kasratey 
durood e paak ki wajah se pehchaan ta hunga. 

(KASHFULGUMMA) 

HADEES7; 

HUZOORj^ ne farmaya jo mujhpar durood e paak 


IE 

padhega qiyamat ke din me uski shafa,at karunga. 

(AL-QOLULBADI'A) 

HADEES8; 

HUZOOR^ ne farmaya jab turn kisi cheez ko bhul jao 
to mujhpar durood e paak padho in sha ALLAH yaad 
ajayegi. (sa, adatud daaren) 

HADEES9; 

Hazrat imam abu Abdullah Muhammad bin sulemaan 
jazuli & "DALA-E-LUL KHAIRAAT" me farmate hain 
HUZOOR se arz kiya gaya jo aap pargaibana durood 
shareef padhtey hain ya wo log jo abhi paida nahi huye 
aur wo log aap par durood shareef padhengey to unka 
aapke yahan kya hai? HUZOOR ne farmaya ki aehl- 
e-muhabbat ka durood shareef main khud sunta hun, 
aur unkey alawa ka durood mujhpar pesh kiyajata hai. 

(DALA-E-LUL KHAIRAAT) 

HADEES10; 

HUZOOR nefarmaya bakheel(kanjoos) hai wo shaks 
jiske paas mera zikr hua aur usne mujhpar durood 
shareef na padha. (mishqaatshareef) 

HADEES 11; 

HUZOOR^ ne farmaya jo shaks mujhpar durood e 
paakpadhna bhul gaya wojannat ka raasta bhul gaya. 

(AL-QOLULBADI'A) 

HIQAYAAT 

SHEHAD MEETHA KYUN? 

Hazrat moulana jalaluddeen roomi "MASNAWI 

SHAREEF" me farmate hain ek baarTAJDAREY MADINA 
ne shehad ki makhkhi se pucha ki tu shehad kesey 
banati hai. Usne arz kiya YAA RASOOLULLAH ^ hum 
chaman me jakar har kism ke phoolon ka ras chooste 
hain fir wo ras apney muh me liye huye apne chatton 
meajate hainorwahan ugaldete hain wahi shehad hai. 
HUZOOR ne irshad farmaya ki phoolon ke ras to 
pheekey hote hain or shehad meetha, ye to btao ki 
shehad me mithaas kahan se aati hai makhkhi ne arz 
kiya hamey kudrat ne sikha dia hai ki chaman se chattey 
tak raaste bhar aap par durood shareef padhti hui 
aati hai shehad ki ye lazzat or meethas durood e paak hi 
ki barkatsehai. 


MARNE KE BAAD IN'AAM 

Hazrat sheikh ahmad bin mansoor^ka jab inteqaal hua 
to kisi ne aapko khwab me dekha ki wo shiraz ki jama 
masjid ke mehraab me khadhey hain or unhone 
behtareen hullafjannati libaas) pehna hua haiorsarpar 
motiyon ka taaj saja hua hai.khwab dekhne wale ne arz 
kiya,Hazrat! kya haal hai? apne farmaya. ALLAH TA'ALA 
ne mujhe baksh dia or mujhpar karam farmaya or 
mujhe taaj pehna kar jannat me dakhil kiya pucha kiske 
sabab to apne farmaya: Me tajdare madina par 
kasrat se durood e paak padha karta tha aur yehi amal 
kaam agaya. (alqolulbadi'a) 


SARKARNECHOOM LIYA 

Imam sakhawi or digar mohaddiseen se mankool hai 
ki HAZRAT MUHAMMAD BIN SAAD^ soney se pehle ek 
mukarrar ta'daad me durood e paak padha karte they 
unhone ek raat AMINA KE LAAL HUZOOR ko khwab 
me dekha ki aap ne merey ghar ko munawwar farmaya 
hai or mujhse farma rahe hain apna muh kareeb kar 
jissey tu mujhpar durood bheja karta hai taki ispar 
bosa(choomna) dun, farmate hain ki mujhe badhi 
sharam ayi me apna muh sarkar ke dehan-e- 
Mubarak ke kareeb kesey karun pas me apna 
rukhsaar(gaal) aapke muh Mubarak ke kareeb 
legaya apne mere rukhsaar par bosa dia jab me bedaar 
hua to mera sara ghar mushk ki khushbu se mehak raha 
tha or 8 din takmehakta raha or mere rukhsaarse bhi 8 
din tak khushbu aati rahi. (jazbulquloob) 


DUROOD KI BARKAT SE 200 SAAL KE 
GUNHA MAAF 

HAZRAT IMAM JALALUDDEEN SIYUTO* farmate hai' 
bani israeel me ek shaks tha jisne 200 saal tak ALLAH ki 
nafarmani ki fir wo margaya to bani israeel ke logon ne 
usey gandigi ki jagah par daal diya. ALLAH TA,ALA ne 
hazrat MOOSA alehissalam ko wahi ki or hukm diya ke 
jao wahan se uthakar uski namaze janaza padho hazrat 
MOOSA alehissalam ne arz kiya aye parwardigaar bani 
israeel to gawahi deten hain ki usne 200 saal tak teri 
nafarmani ki hai.ALLAH TA,ALA ne dobara wahi farmai 
sach yehi hai wo aisa hi shaks tha lekin wo jab bhi 
TOURAAT ko tilawat ke liye kholta aur uski nazar mere 
MEHBOOB MUHAMMAD^ ke naam e paak par 
padhti to wochoom leta aur usey utha karapni ankhon 
se lagata or mere MEHBOOB par durood padhta.to 

mene uska ye badla diya ke maine uske gunaho ko 
baksh diya or 70 jannati huron se nikha kiya . (alkhasais- 

UL-KUBRA) 

DUROOD PADHNE WALE Kl SARKAR 
MADAD KARTE HAIN. 

HAZRAT IMAM GHAZALIA farmate hain ki hazrat 
sufiyaan sori ne kabey ka tawaaf karte huye ek aise 
jawaan ko dekha jo kadam kadam par durood shareef 
Padh raha tha. sufiyaan sori kehte hain ,mene kaha aye 
jawaan! Turn tasbeeh o tehleel chohdkar sirf durood 
shareef hi Padh rahe ho kya iski koi khaas wajah hai? 
Jawaan ne pucha aap kon hain? Mene jawaab diya, 
sufiyaan sori! Usne kaha agar aap ka shumaar ALLAH 
PAAK ke nek bandon me na hota to me kabhi bhi aapko 
ye raaz na batata.hua yun ki me apne baap ke saath haj 
ada karne ke iradey se nikla.raasta me ek jagha mera 
baap sakht bimaar hogaya. mene bohot koshish ki 
magar usey mot se na bacha saka. mot ke baad unka 
chera kala hogaya mene unka chera dhak diya usi gam 
ki halat me meri ankhen bojhal hogai or mujhe neend 
aagai. khwab memeneekaise haseen ko dekha jo husn 
me be misaal tha, uska libaas nafasat ka ayina daar tha 
or uske wajudey masood se kushboo ki lapte uth rai 
thi,wo ahistigi ke saat aaya or mere baap ke chere se 
kapdha hata kar apne haat se chere ki taraf ishara kiya 
to mere baap ka chera safed hogaya.wo jab wapas 
tashreef le jane lagey to mene unka daman thaam kar 


arz ki, ALLAH TA,ALA ne apke sadke is safar ki halat me 
mere baap ki izzat rakhli, aap kon hain? Unhone 
farmaya turn mujhe nahi phechantey? Me sahibey 
QURAAN ALLAH KA NABI MUHAMMAD^ BIN 
ABDULLAH hun. tera baap gunhagaar tha magar 
mujhpar kasrat se durood bhejta tha. jab is par musibat 
nazil hui to isney mujh se madad mangi or me har us 
shaks ka jo mujhpar kasrat se durood bhejta hai, 
madadgaar hu. jawaan ne kaha , uske baad achanak 
meri aankh khul gai.mene dekha mere baap ka chera 
safed ho chuka tha. 

(MUKASHAFTULQULOOB) 

DUROOD KI BARKAT SE AZAAB SE CHUTKARA 

HAZRAT IMAM GHAZALI farmate hain, ek aurat 
HAZRAT HASAN BASRI USs ke paas hazir hui or kehne lagi 
meri jawaan beti inteqaal kargai, me chahati hun ki 
kwaab me dekh lun, koi aesi dua bataiye jis se meri 
muraad puri hojaye. aapne ussey ek dua sikhlai us aurat 
ne raat me wo dua padhi aur apni beti ko kwaab me 
dekha to uska haal ye tha ki usne jahannam ke taarkol 
ka libaas pehan rakha tha, uske haton me zanjiren or 
paun me bediya thi. aurat ne doosre din ye kwaab 
aapko sunaya, aap bohat magmum huye, kuch dino 
baad HAZRAT HASAN ne us ladki ko jannat me dekha. 
Uske sar par taaj tha, wo aap se kehne lagi aap mujhe 
pehchante hain? Me us aurat ki beti hu jo aap ke paas 
ayi thi or meri tabah halat aapko batai thi. aap ne ussey 

pucha teri halat me yeh inqlaab kis tarah aya? Ladki ne 
kaha me jis kabristaan me dafan thi us kabristaan ke 
kareeb se ek nek shaks guzra or usne HUZOOR par 
durood bheja, uske durood padhne ki barkat se ALLAH 
TA,ALA ne hum 500 Qabr walon se azaab utha liya. 

(MUKASHAFTULQULOOB) 

MAS'ALA 

Zindgi me ek baar durood shareef padhna farz hai, or 
harjalsaye zikr me durood shareef padhna wajib, khua 
khud namey aqdas len ya doosre se sune agar ek 
majlis me 100 baar zikr aaye to har baar durood 
shareef padhna chaiye, agar naame aqdas liya ya suna 
or durood shareef na pdha to kisi doosre waqtme uske 
badle ka padh len. (bahareshariyatjild3safaioo) 

ADAM ALAHISSALAAM KA MEHAR 
10 BAAR DUROOD SHAREEF 

ALLAH TA'ALA ne jab ADAM ALAIHISSALAAM ko paida 
farmaya to aankh kholte hi ADAM ALAIHISSALAAM ne 
arsh par MUHAMMAD MUSTAFA Xs&ka namey aqdas 
likha hua dekha. arz kiya ya ALLAH teri baargah me 
mujhse bhi zada koi izzat wala hai ? ALLAH TA'ALA ne 
farmaya han is naam wala pyara HABEEB Xs&jo teri 
aulaad me se hoga mere nazdeek tujhse bhi zada azeez 
hai aye pyaare ADAM agar me apne habeeb ko paida 
na farmata to na aasmaan paida karta na zameen na 
jannat paida karta or na dozakh. 

Phir jab ADAM ALAIHISSALAAM ki Mubarak 
pasli se Hazrate HAWWA ko paida farmaya adam ne 


HAWWA ko dekha, chuki ALLAH ne ADAM 
ALAIHISSALAAM ke jism-e-athar me shahwat bhi paida 
farmaa di thi adam ne arz kiya ya ALLAH TA'ALA mera 
iske saath nikah karde ALLAH TA'ALA ne farmaya iska 
mehar ada karo ADAM ALAIHISSALAAM ne arz kiya 
moula iska mehar kiya hai to ALLAH TA'ALA ne farmaya 
jo arsh par namey nami likha hai is naam wale mere 
HABEEB Xs&par 10 baar durood-e-pak padho arz kiya 
ya ALLAH agar durood shareef padhu to Hawwa ke 
saath mera nikah kardega ALLAH TA'ALA ne farmaya 
haan to Hazrat adam ne to durood-e-paak padha aur 
ALLAH TA'ALA ne inka Hazrate hawwa ke hamrah nikah 
kardiya (sa’adatuddarain) 

KHOUFNAAK KAALA SAANP 

Ek shakhs ka inteqaal ho gaya uske liye qabr khodi gayi 
qabr me ek khofnaak kaala saanp nazar aaya logo ne 
ghabra kar wo qabr band kardi or doosri jagah par qabr 
khodi waha bhi wahi kaala khoufnaak saanp moujood 
tha teesrijagah qabr khodi gayi wahi khoufnaak kaala 
saanp waha bhi moujood tha aakhir kaale saanp ne 
zabaan se pukaar kar kaha ! ki turn jaha bhi qabr 
khodoge wahi pahuchunga logo ne ussey pucha ki ye 
kehro gazab kyun ? saanp bola ye shaksh SARKAARE 
MADINA ka name naami sunta tha to durood 
padhne me kanjoosi karta tha me is kanjoos ko saza 
deta rahunga. (SHIFA UN quloob) 

DUROOD SHAREEF Kl KASRAT KARNE WALA 
MAALDAAR HO GAYA 

Ek nek aadmi tha usne ye HADEES suni ke 
HUZOOR ne irshaad farmaya jo mujhpar rozana 
500 baar durood shareef padhe wo kabhi mohtaaj na 
hoga to galbae shok ke saath 500 baar durood shareef 
ka rozana wird shuru kardiya iski barqat se ALLAH 
TA'ALA ne usko ameer kardiya or aisi jagah se usey rizk 
ata farmaya ke usey pata bhi na chal saka hala ki isse 
pehle wo muflis orhaajat mand tha (TOFATULAKHYAAR) 

SHAFA'AT KA SUWAALI 

Hazrate IBRAHEEM bin Ali bin Atiya i$nefarmaya mene 
khwab me RAHMATE AALAM ki ziyarat ki mene arz 
kiya YA RASOOLALLAH ^ me aapki shafa'at ka suwaali 
hu to SARKAAR ne irshaad farmaya mujhpar qasrat 
sedurood-e-paakpadha ka ro(SA'ADATUD DARAIN) 


NOTE: 

AAJ KAL AKSAR LOG WHATS APPS, FACEBOOK 
PAR MESSAGES ME YA OR KAHIN JAGHA HUZOOR^ 
KE NAAME PAAK KE AGEY DUROOD PAK KI JAGAH 
SHORT ME SIRF S.A.W LIKHTE HAIN YE BHI NAJAIZ O 
HARAAM HAI DUROOD PURA LIKHA JAYE, HAMARE 
ULEMA KA ISPAR FATWA HAI. 




